## OPIS PROJEKTNIH REŠITEV OB R2-448/1510 – občina mirna peč

#### Vodenje kolesarjev po novo predvidenih površinah – Odsek 7 (R2-448/1510) – SELO PRI ZAGORICI

Na Odseku 7 - Selo pri Zagorici je predvidena ureditev samostojne kolesarske steze (širina 2,0 m) ob levi strani regionalne ceste R2-448/1510. Trasa se prične z navezavo na predvideno kolesarsko povezavo po PZI: Ureditev odseka “AC priključek Trebnje zahod – Dobravske Laze” na regionalni cesti R2-448/0221 (izdelovalec: Cestni inženiring d.o.o., št. projekta: 310/2017, datum: december 2019) in se zaključi na občinski meji z Mestno občino Novo mesto.

Vodenje kolesarjev se uredi kot enostranska, dvosmerna kolesarska steza, ki je z ustreznim odmikom (cestna bankina 1,00 m + zelenica 1,50 m) oddaljena od vozišča regionalne ceste. Vodi se jo po levi (severni) strani vozišča, gledano v smeri stacionaže kolesarske povezave.

Po profilu *P1-26* +10,0 m se kolesarsko stezo umesti neposredno ob bankino regionalne ceste. Za zaščito kolesarjev se predvidi JVO z nivojem N2W5 z nadgradnjo za kolesarje ter ščitnikom za kolesarje. Ob levi strani kolesarske steze se izvede vkopna brežina 3:1 v kamnini.

Odsek se zaključi na občinski meji z Mestno občino Novo mesto.

Dolžina odseka: 630 m

Skupna dolžina kolesarske povezave v Občini Mirna Peč:

|  |  |
| --- | --- |
| Odsek | Dolžina [m] |
| 7 | 630 |
| SKUPAJ | 630 |

## OPIS PROJEKTNIH REŠITEV OB R2-448/1510 – mestna občina novo mesto

#### Vodenje kolesarjev po novo predvidenih površinah – Odsek 1 (R2-448/1510) – KARTELJEVO

Odsek 1 – Karteljevo je predvidena ureditev samostojne kolesarske steze (širina 2,0 m) ob levi strani regionalne ceste R2-448/1510 ter kolesarske poti (širina 2,50 m). Trasa se prične na občinski meji z Občino Mirna Peč z navezavo na predhodni odsek v občini Mirna Peč.

Vodenje kolesarjev se uredi kot enostranska, dvosmerna kolesarska steza, ki je z ustreznim odmikom (cestna bankina 1,00 m + zelenica 1,50 m) oddaljena od vozišča regionalne ceste. Vodi se jo po levi (severni) strani vozišča, gledano v smeri stacionaže kolesarske povezave.

V profilu P1-61 prečka Karteljevski potok, kjer se predvidi razširitev obstoječega AB prepusta. Po profilu P1-63 preide v kolesarsko pot nad vkop nad regionalno cesto in v nadaljevanju poteka po bermi nad kamnito zložbo. Na predmetne odseku je predvidena daljša kamnita zložba ter varovanje kolesarjev z leseno varnostno ograjo. V profilu P1-110 se kolesarska pot vrne k regionalni cesti ter se nadaljuje kot kolesarska steza ob regionalni cesti R2-448/1510 do priključka lokalne ceste LC 295001, kjer se uredi prehod in nadaljnje vodenje kolesarjev po obstoječem vozišču.

Dolžina odseka: 1.960 m

#### Vodenje kolesarjev po novo predvidenih površinah – Odsek 3

Na Odseku 3 je predvidena ureditev nove samostojne kolesarske poti (širine 3,50 m). Trasa se začne ob zaključku asfaltirane nekategorizirane javne ceste. Odsek nekategorizirane javne ceste služi kot dostop do kmetijskih površin in se v tem smislu tudi ohranja. Po predvideni kolesarski poti se z ustrezno prometno signalizacijo dovoli tudi motorni promet kmetijske mehanizacije (traktorji). Odsek se zaključi z navezavo na Odsek 4.

Dolžina odseka: 60 m

#### Vodenje kolesarjev po novo predvidenih površinah – Odsek 4

Na Odseku 4 je predvidena ureditev nove samostojne kolesarske poti (širine 2,50 m). Trasa se prične ob zaključku Odseka 3 ter nadaljuje do regionalne ceste R2-448/1510 z navezavo na Odsek 5.

Dolžina odseka: 140 m

#### Vodenje kolesarjev po novo predvidenih površinah – Odsek 5 (R2-448/0222)

Na Odseku 5 je predvidena ureditev samostojne kolesarske steze (širina 2,0 m) ob levi strani regionalne ceste R2-448/1510 ter R2-448/0222. Trasa se prične ob zaključku Odseka 4 ter najprej poteka ob regionalni cesti R2-448/1510 ob levi strani regionalne ceste do AC priključka Novo mesto – Zahod. Na priključku se trasa nadaljuje ob levi strani regionalne ceste R2-448/0222. Od profila P2-25 do P2-34 je predvidena umestitev kamnite zložbe za pridobitev prostora v visokem vkopu priključka. Kolesarska steza na odseku poteka nadvišano nad regionalno cesto cca. 1,0 m in se varuje kolesarje z leseno varnostno ograjo. V nadaljevanju poteka izmenjujoče v vkopih ali nasipih ob levi strani regionalne ceste R2-448/0222 do priključka za Ždinjo vas (LC 295252). Kolesarska steza prečka lokalno cesto ter se zaključi z navezavo na obstoječo pot, ki vodi do podhoda pod regionalno cesto.

Dolžina odseka: 1.205 m

Skupna dolžina kolesarske povezave v Mestni občini Novo mesto:

|  |  |
| --- | --- |
| Odsek | Dolžina [m] |
| 1 | 1.960 |
| 3 | 60 |
| 4 | 140 |
| 5 | 1.205 |
| SKUPAJ | 3.365 |